গত ২৫ ও ২৬ ফেব্রুয়ারি বিডিআর বিদ্রোহ ও হত্যাকাণ্ডের ঘটনায় গঠিত সেনাবাহিনীর তদন্ত আদালতের প্রতিবেদনে এসব বিষয়কেই বিদ্রোহের অন্যতম কারণ হিসেবে উল্লেখ করা হয়েছে। বিডিআর বিদ্রোহের পর সেনাবাহিনীর পক্ষ থেকে লে. জেনারেল মো. জাহাঙ্গীর আলম চৌধুরীর নেতৃত্বে সেনাবাহিনী তদন্ত আদালত গঠন করে। ২০ সদস্যের এ কমিটির তদন্ত প্রতিবেদন ১১ মে সেনাবাহিনীর প্রধান জেনারেল মইন উ আহমেদের কাছে হস্তান্তর করা হয়। প্রায় ৩০০ পাতার প্রতিবেদনে এ ঘটনার জন্য বিডিআর কতর্ৃপক্ষ ও গোয়েন্দা সংস্থার ব্যর্থতাকে দায়ী করা হয়েছে। তদন্ত আদালত এ ঘটনায় জড়িতদের সেনা আইনের আওতায় এনে বিচার করার সুপারিশ করেছেন বলে জানা গেছে।